Súradnice: 49°18′08″S 20°41′25″V﻿ / ﻿49,302277777778°S 20,690138888889°V﻿ / 49.302277777778; 20.690138888889

**Kostol sv. Mikuláša** je rímskokatolícky kostol v okresnom meste Stará Ľubovňa v Prešovskom kraji. Pochádza z roku 1280.

História
--------

Kostol, ktorý je dominantou Námestia svätého Mikuláša v Starej Ľubovni sa nachádza na vyvýšenine nad riekou Poprad. Podľa miestnej tradície bol vystavaný v roku 1280 (Václav Mencl). Pôvodne išlo o jednoloďovú stavbu s pravouhlo zakončenou svätyňou a západne orientovanou vežou. Kostol bol rozširovaný v období renesancie. Začiatkom 17. storočia ku kostolu pristavali kaplnku svätej Anny. Výstavba kaplnky pravdepodobne súvisí s pôsobením Bratstva sv. Anny, ktoré bolo v Ľubovni založené v roku 1604. Neskôr pribudla kaplnka Panny Márie Ružencovej, slúžiaca Bratstvu Sv. ruženca. V druhej polovici 17. storočia bola upravená sakristia do dnešnej podoby, v tomto období pôsobí v meste kamenárska škola, ktorú spomína aj farská kronika. V druhej polovici 18. storočia je kostol barokovo upravovaný, dochádza k rozšíreniu na trojlodie a novému zaklenutiu hlavnej lode aj presbytéria. Interiér je doplnený o emporu so štukovou výzdobou. Do roku 1780 bol okolo kostola cintorín. V roku 1843 postihol kostol požiar, ktorý zničil krov a poškodil vežu, ktorá bola následne nadstavaná. Obnovy sa dočkal kostol v roku 1905, interiér bol vyzdobený výmaľbou od rožňavského maliara Júliusa Adama. V roku 2016 boli sondážnym výskumom odkryté časti stredovekej výmaľby na severnej stene presbytéria. Ide o výjavy z pašiového cyklu a jeden obraz Klaňania sa troch kráľov.

Architektúra kostola
--------------------

Kostol je trojloďová stavba s východne orientovanou svätyňou. Jeho barokový interiér ukrýva niekoľko umeleckých diel, ako víťazný oblúk z konca 13. storočia, neskorogotickú kamennú krstiteľnicu, sochu „Madona z Ľubovne" z roku 1360, gotické pastofórium, či neskorogotické náhrobné dosky. Historicky cenný je aj hlavný barokový oltár sv. Mikuláša – biskupa, bočné oltáre a plastika Oplakávanie Krista. Zaujímavosťou sú dosiaľ nepreskúmané krypty pod kostolom.

Galéria
-------

* Exteriér kostolaExteriér kostola
* 
* 
* 
* 
* 
* Historické epitafyHistorické epitafy
* 
* 
* 
* Interiér kostolaInteriér kostola
* Oltár sv. MikulášaOltár sv. Mikuláša
* Gotická krstiteľnica a pastofóriumGotická krstiteľnica a pastofórium
* Renesančný epitaf v interiériRenesančný epitaf v interiéri
* Víťazný oblúk počas reštaurovaniaVíťazný oblúk počas reštaurovania
* Freska Klaňanie troch kráľovFreska Klaňanie troch kráľov
* Freska Nesenie krížaFreska Nesenie kríža
* Nesenie kríža, detailNesenie kríža, detail
* Freska veraiconFreska veraicon

Referencie
----------

1. ↑   *Pamiatkový objekt – podrobnosti* [online]. Bratislava: Pamiatkový úrad SR, [cit. 2015-09-21]. Dostupné online.
2. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.
3. 1 2  MICHAELA HAVIAROVÁ. *Reštaurátorský výskum nástenných*
malieb, historických omietok a muriva v rímskokatolíckom kostole Sv.
Mikuláša
 v Starej Ľubovni*. [s.l.] : [s.n.], 2016.*

Iné projekty
------------

Commons
* Spolupracuj na Commons Commons ponúka multimediálne súbory na tému **Kostol svätého Mikuláša (Stará Ľubovňa)**

Externé odkazy
--------------

* Apsida.sk – profil kostola